“Ǎ mɔ̂n mod, ḿból Tir a ngádzó ai Yērúzalɛm nâ: "Ha ! Ha ! ńgɔ̄ hílí ó bóle ya, m̀bɛ́ məyɔŋ; ábǒg dámā á dī nə́ maa mə́ dzye, amú akúmá díé lə́ ndáman ya !" 3Ńdɔ̄ hḿ, Éyə Ǹtondôbə Zambá ā kɔ́bɔ ná: Ma nyɔ́ māzu lúman ai wa, ǎ Tir, mayi bɔ̌ naa abuí məyɔŋ mə́ bɛd, mə́ zu lúman ai wa, anə́ ḿból máŋ mákad bə́dē mīńkúmudu míé. 4Mayi mǎn būg mim̀fim mí Tir, bə́ mān bwé miǹkum míé; mayi vwé ḿbūlúg wóé, mayi líg ǹkóm wóé ńsɔ̄. 5A yi vəŋan éyānī mə́vɔ́d á zāŋ máŋ, amú mə̄ kɔ́bɔ ya, ma Ǹtondôbə Zambá mākɔ́bɔ, a yi bɔ tsíd ǹsǒm ású məyɔŋ, 6bəngɔn bóé yā bə́ nə́ á mvús ǹnam bâyi wêban ai okəŋ bítá, eyɔ̌ŋ tē hḿ báyi yə̌ naa mǎ mə̄ nə́ Ńtondôbə. 7Amú éyə Ǹtondôbə Zambá ā kɔ́bɔ̄ ná: Ma nyɔ́ mākə nɔ̌ŋ Nabukodonosor, ǹkúkúmá yǎ Babilón á ńnam âkoé, mazu ai nyé á Tir, fǔfulu ai bikabilí, ai bikálíg ai bə́bɛ́d bikabilí, ǹkunda bod ai mod etítíb áyɔŋ. 8A yi wé ai okəŋ bítá bəngɔn bóé yā mvús ǹnam, a yi wa fág bībé á nyɔ́l nə́ a lúman ai wa, a bɛ́dege bikónóŋ, a yi bɛ́de biběn bíé. 9Elɔm zɔa woé a yi lúm ńlō á mim̀fim míe, a yi mǎn būg miǹkum míe ai miǹtɔ́ŋ. 10Ḿból bikabilí bíé bí nə́ ábuí, byâyi wa kúb ḿbūlúg ai nyɔ́l ésə; ai kínda bikabilí bíé, ai ényí bikálíg bíé ai bəmiǹsínā bítá bóé, mim̀fim míe myâyi tigidan, éyɔŋ ǎ yi nyían á mīḿbɛ̄ míe anə́ ḿból bányīī á tísɔn, é vóm ó yóó. 11A yi kɔɔdɔ sí yá mīńdzɔ́ŋ míē mísə ai bibɔ́gɔ́s bikabilí bíé, a yi wé áyɔŋ dóe ai okəŋ bítá, míńtómolo mə́ndíé yā mí vâ wa ngul a yi myá kpe á sí. 12Bâyi sa ákūmá dóe, ai bisa bíe, bə́ managa búg mim̀fim míe, bə́ managa búg mim̀bəmbə mə́ndá míe; bâyi woǎ mə̄kɔ́g móe ai bílé bíe ai m̀búlúg wóe áswē.